als_Latn dik_Latn sag_Latn
Sa orë punuat javën e kaluar? Po një javë para saj? Pa ditur asgjë për ju, përveç faktit se po lexoni Entrepreneur, mund të them se ndoshta më shumë se 40 orë. Ndoshta më shumë.
Si ndërmarrës, ne përballemi me netët e vona dhe ditët e gjata që i kalojmë duke ndërtuar bizneset tona. Ne ndajmë tregime se sa të zënë jemi dhe sa të ngjeshura janë 24 orë. Ne ngushëllojmë njëri tjetrin duke thënë, ‘’Do të fle kur të vdes’’.
Dikur e kisha këtë mentalitet, e kalova pothuajse dekadën e parë të karrierës time duke punuar shumë për t’u bërë partnere në një firmë prestigjioze. Përderisa isha shumë e emocionuar për të arritur qëllimin, në muajt në vazhdim, fillova të kuptoj mungesën e ekuilibrit në jetën time dhe fillova të bëja ndryshime që të mund të arrija atë që e quaj harmoni jetë-punë.
Më vonë fillova biznesin tim. Njëri prej ndryshimeve më të mëdha me të cilin kam pasur vështirësi si një ndërmarrëse e re ishte kuptimi se nëse punoja më shumë nuk do të thoshte se po punoja më rëndë, më mirë ose me më shumë zgjuarsi. Si një pronar biznesi, ju duhet të bëni më shumë dhe orët në ditë nuk ju mjaftojnë. Këshilla ime është të pranoni atë dhe të disiplinoheni se kur të përfundoni ditën tuaj të punës. Dëshmitë janë të qarta, të punuarit me orë të gjata nuk shkakton rezultate supernjerëzore.
‘’Ka një numër të madh studimesh të cilat sygjerojnë se pavarësisht arsyeve tona për të punuar me orë të gjata, kjo nuk na ndihmon. Për fillestaret, nuk duket se rezulton në më shumë prodhim’’, shkruan Sarah Green Carmichael, kryeredaktorja në Harvard Business Review. Ajo citon se studimet kanë treguar se të punuarit me orë të gjata shkakton probleme shëndetësore dhe dëmton aftësitë ndërpersonale, që do të thotë se marrëdhëniet tuaja do të vuajnë.
Rëndësia e një hobi.
Në vend se të punoni gjithë ditën dhe gjithë natën, ja se çfarë duhet të bëni: ndiqni interesa të vërteta jashtë punës. Kjo është e vërtetë, unë po ju them se keni nevojë për një hobi, por një hobi me të vërtetë angazhues.
E para dhe më e rëndësishmja, të bërit dicka të cilën e shijoni i jep trurit tuaj pushim nga puna dhe liron streset e pa evitueshme të të qenit ndërmarrës. Por përtej kësaj, investimi në interesa jashtë punës mund të jetë shumë i dobishëm për zhvillimin tuaj personal, i cili sigurisht, ju ndihmon profesionalisht. Ky artikull në Psychology Today përshkruan rëndësinë e kërkimit të frikës, e cila mund të gjendet në udhëtimet ditore. ‘’Përvojat të cilat ngjallin frikën na ndihmojnë të ri-konceptojmë veten, rolin tonë në shoqeri dhe nga një perspektivë kozmike, nga vendi ynë në univers’’, shpjegon autori.
Gjëja e vetme e cila do ju largojë nga puna është një tjetër pasion, dhe për këtë arsye ju duhet të investoni kohë duke zbuluar se çfarë mund të jetë ai. Ndoshta është një pasion i vjetër nga fëmijëria, ose ndoshta është diçka të cilën e keni menduar me vite por nuk e keni provuar kurrë.
Yoga ka qenë ky burim i fuqishëm në jetën time. Në fillim hezitoja, por përfundova duke e bërë atë kur u sëmura nga gjëndrat tiroide pas lindjes së djalit tim të dytë kur nuk lejohesha të bëja ushtrime. Ngadalë fillova ta dua atë dhe kam futur shumë mësime të yogas në tjera zona të jetës time.
Ushtrimet janë natyrisht një zgjedhje e mirë, por disa njerëz i bëjnë ato sepse janë të rëndësishme jo sepse i duan. Nëse kjo ju përshkruan juve, filloni të eksperimentoni për të zbuluar se çfarë ju sjell lumturi me të vërtetë, thurja, shahu ose gatimi. Vetëm kur të filloni një interes i cili ju përmbush me të vërtetë, ju nuk do të gjeni kohë për të, dhe nuk do ju ndihmojë të gjeni kohë përmbushëse jashtë biznesit tuaj.
Gjetja e kohës për të gjetur një hobi i cili me të vërtetë ju intereson do ju ndihmojë të kufizoni orët tuaja të punës, dhe shkenca është shumë e qartë kur thotë se të punuarit më shumë nuk rezulton në prodhim më të madh. ‘’Përderisa punonjësit punojnë gjatë e më gjatë, ata humbasin energji, e cila i bën më pak produktivë’’, sipas këtij artikulli në The Economist, duke përshkruar zbulimet e studimit se si të punuarit më pak është gjë e mirë për produktivitetin.
Përfitimi tjetër është se duke përdorur anët e ndryshme të trurit tuaj do ju ndihmojë t’i shihni gjërat nga një perspektivë ndryshe dhe madje do ju ndihmojë të zgjidhni probleme të lidhura me punën. A e dini se sa mirë është të merrni frymë thellë dhe t’a nxjerrni jashtë? Duke punuar më pak dhe duke pasur një hobi të cilin e doni është e njëjtë me atë gjë. Kështu që dilni dhe jepni trurit tuaj mundësi që të freskohet.
Amy Vetter
Ndërmarrëse, ekzekutuese ,kontabiliste e çertifikuar ,folëse kombëtare dhe eksperte e yogas.
Amy Vetter është ndërmarrëse e kualifikuar, ekzekutuese biznesi, folëse kombëtare, kontabiliste e çertifikuar dhe eksperte e yogas. Ajo është ndërmarrëse e gjeneratës së tretë e cila ka lansuar dhe shitur shumë biznese. Amy gjithashtu ka pasur role të udhëheqjes së korporatave duke mbikëqyrur shitjet, edukimin dhe funksionin e marketingut. Gjatë 20 viteve të saj në biznes, Amy ka mësuar njohuri të vlefshme se si të krijojë një jetë të suksesshme si ndërmarrëse dhe drejtuese e korporatës pa sakrifikuar vërtetësinë. Mësoni më shumë në : www.amyvetter.com
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn zho_Hans als_Latn als_Latn